অমর কৌশিক

অমর কৌশিক একজন ভারতীয় চলচ্চিত্র নির্মাতা। তিনি ম্যাডক সুপারন্যাচারাল ইউনিভার্সের চলচ্চিত্র স্ত্রী (২০১৮), ভেড়িয়া (২০২২), স্ত্রী ২ (২০২৪) এবং পাশাপাশি ব্যঙ্গাত্মক বালা (২০১৯) পরিচালনার জন্য সর্বাধিক পরিচিত।

 প্রারম্ভিক জীবন 
অমর কৌশিক উত্তরপ্রদেশ রাজ্যের কানপুর শহরে একটি গৌর ব্রাহ্মণ পরিবারে জন্মগ্রহণ করেন। তিনি অরুণাচল প্রদেশের মেদোতে বেড়ে ওঠেন, যেখানে তার বাবা ছিলেন একজন বনরক্ষী যিনি ভারতীয় বন পরিষেবায় কর্মরত ছিলেন এবং তার মা শশী ছিলেন একজন স্কুল শিক্ষিকা। যখন তার বয়স ১০ বছর, তখন পরিবারটি উত্তর প্রদেশের কানপুরে চলে আসে। পরে তিনি দিল্লিতে গণযোগাযোগ বিষয়ে পড়াশোনা করেন এবং ২০০৬ সালে মুম্বাইতে চলে আসেন। ২০০৯ সালে, ভারতীয় রাজনৈনিক দল মহারাষ্ট্র নবনির্মাণ সেনার সদস্যরা কৌশিকের উপর ভুলক্রমে আক্রমণ করেন, যারা ভুল করে তাকে পরিচালক অনুরাগ কাশ্যপ মনে করেছিলেন। রাজনীতিবিদ রাজ ঠাকরে কাশ্যপের চলচ্চিত্র বোম্বে ভেলভেট নামকরণের সমালোচনা করেছিলেন এবং ব্যর্থ হয়েও নাম পরিবর্তন করে ‘মুম্বাই ভেলভেট’ রাখার দাবি করেছিলেন।

 কর্মজীবন 
২০০৮ সালে কৌশিক তার চলচ্চিত্র জীবন শুরু করেন ‘আমির’ চলচ্চিত্রে রাজ কুমার গুপ্তার সহকারী পরিচালক হিসেবে কাজ করে। তিনি গুপ্তার সাথে জুটি বেঁধে ‘নো ওয়ান কিলড জেসিকা’ এবং ‘ঘনচক্কর’ চলচ্চিত্রে সহযোগী পরিচালক হিসেবে কাজ করেন। কলাকুশলীদের দায়িত্ব ছাড়াও, তিনটি চলচ্চিত্রে ছোট ছোট অভিনয়ের ভূমিকায় অভিনয় করেন কৌশিক। অনির (অনির্বাণ ধর)  পরিচালিত ‘সরি ভাই!’, ‘আই অ্যাম’ এবং ‘শাব’-এ সহযোগী পরিচালক হিসেবে কাজ করার পর, কৌশিক তার স্বল্পদৈর্ঘ্য চলচ্চিত্র ‘আবা’-এর মাধ্যমে একক পরিচালনায় প্রবেশ করেন। চিত্রনাট্যটি তিনি লিখেছিলেন এবং গল্পটি লিখেছিলেন তার মা শশী। চলচ্চিত্রটি রাজ কুমার গুপ্তা সহ তার বন্ধুদের কাছ থেকে ঋণ নিয়ে অর্থায়ন করা হয়েছিল। সম্পূর্ণরূপে অরুণাচল প্রদেশের জিরোতে চিত্রায়িত, ‘আবা’ টরন্টো আন্তর্জাতিক চলচ্চিত্র উৎসবে প্রদর্শিত হয়েছিল এবং ২০১৭ সালে বার্লিন আন্তর্জাতিক চলচ্চিত্র উৎসবে ‘সেরা স্বল্পদৈর্ঘ্য চলচ্চিত্র’ বিভাগে বিশেষ জুরি পুরস্কার অর্জন করেছিল।

কৌশিক ২০১৮ সালের জানুয়ারী মাসে তার পূর্ণদৈর্ঘ্য চলচ্চিত্র স্ত্রী-এর শুটিং শুরু করেন। রাজকুমার রাও এবং শ্রদ্ধা কাপুর অভিনীত, ভৌতিক-হাস্যরসের চলচ্চিত্রটি ২০১৮ সালের ৩১ আগষ্ট প্রেক্ষাগৃহে মুক্তি পায়। চলচ্চিত্রটি ১ অক্টোবরের মধ্যে  কোটি আয় করার মাধ্যমে একটি আশ্চর্যজনক সাফল্য অর্জন করে। চলচ্চিত্রটির সিক্যুয়েল স্ত্রী ২ ২০২৪ সালের ১৫ আগষ্ট বিশ্বব্যাপী প্রেক্ষাগৃহে মুক্তি পায়, যা ইতিবাচক সমালোচকদের অভ্যর্থনা অর্জন করে। চলচ্চিত্রটি বক্স অফিসে  কোটিরও বেশি আয় করে। কৌশিকের আসন্ন প্রকল্পগুলির মধ্যে রয়েছে সারোগেসি বিষয়ের উপর একটি শিরোনামহীন চলচ্চিত্র। কৌশিক পরিচালিত সবচেয়ে উল্লেখযোগ্য চলচ্চিত্র, আয়ুষ্মান খুরানা, ভূমি পেডনেকার এবং যমি গৌতম অভিনীত, ২০১৯ সালে মুক্তিপ্রাপ্ত বালা, যা বাণিজ্যিকভাবে বেশ সফল হয়েছিল।

 চলচ্চিত্রের তালিকা 
পূর্ণদৈর্ঘ্য চলচ্চিত্র

বছর  শিরোনাম   পরিচালক  লেখক  প্রযোজক  অভিনেতা ২০২৮স্ত্রী  ২০১৯বালা   ২০২২ভেড়িয়া   ২০২৩চোর নিকল কে ভাগা  ২০২৪মুনজ্যা স্ত্রী ২ ২০২৫স্কাই ফোর্সথামা

অন্যান্য ভূমিকা
বছর  শিরোনাম  ভূমিকা২০০৮আমিরসহকারী পরিচালক সরি ভাই!২০১০আই অ্যাম২০১১নো ওয়ান কিলড জেসিকা সহযোগী পরিচালক২০১৩গো গোয়া গনসহকারী পরিচালক ফুকরেদ্বিতীয় ইউনিটের পরিচালক ঘনচক্করসহযোগী পরিচালক ২০১৪ মুম্বাই দিল্লি মুম্বাই পোস্ট প্রোডাকশন সুপারভাইজার ২০১৭শাব সহযোগী পরিচালক বিয়ন্ড দ্য ক্লাউডসসহকারী পরিচালক  ২০১৯ লাইন অব ডিসেন্ট
টেলিভিশন
+শুধুমাত্র পরিচালক হিসেবে  বছর  শিরোনাম মন্তব্য ২০১৮ টেবিল নং. ৫ 

 তথ্যসূত্র 

 বহিঃসংযোগ 


বিষয়শ্রেণী:ভারতীয় চলচ্চিত্র নির্মাতা
বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র প্রযোজক
বিষয়শ্রেণী:ভারতীয় চলচ্চিত্র ব্যক্তিত্ব
বিষয়শ্রেণী:কানপুরের ব্যক্তি
বিষয়শ্রেণী:উত্তরপ্রদেশের ব্যক্তি
বিষয়শ্রেণী:অরুণাচল প্রদেশের ব্যক্তি
বিষয়শ্রেণী:ফিল্মফেয়ার পুরস্কার বিজয়ী